Landvernd segir yfirvöld og orkufyrirtækin hafa brugðist almenningi við uppbyggingu raforkuinnviða en skella sökinni á aðra . Ekki sé hægt að kenna kærum landeigenda eða náttúruverndarsinna um rafmagnsleysið í vikunni . Þjóðaröryggi var ógnað þegar fjarskipti rofnuðu og rafkynding ekki til staðar vegna rafmagnsleysis . Byggðalínan varð fyrir miklu tjóni . Hún er komin til ára sinna og kallað eftir úrbætum á henni . Forsvarsmenn orkufyrirtækja sögðu það ferli tímafrekt og landeigendur , sem ekki eiga fasta búsetu þar , marga hverja trega til að hleypa innviðum í gegnum sína jörð . Samgönguráðherra sagði í fréttum í gær að þjóðaröryggi ætti að vega þyngra en réttur landeigenda . Þannig væri það á Norðurlöndunum . Á flótta undan eigin ábyrgð Framkvæmdastjóri Landverndar segir forsvarsmenn orkufyrirtækjanna hengja bakara fyrir smið . „ Mér finnst þetta mjög skrýtin umræða komandi frá risastórum ríkisfyrirtækjum sem eiga að sjá til að innviðirnir séu í lagi , en virðast bara benda á einhverja aðra . Þeir hafa verið mjög virkir í því að leggja línur og láta allt ganga upp fyrir stóriðjuna . Svo þegar þeir eiga sinna þjónustuhlutverki sínu fyrir almenning og byggja upp innviði , þá er það einhverjum öðrum að kenna , “ segir Auður Önnu Magnúsdóttir , framkvæmdastjóri Landverndar . „ Það sem okkur sýnist hafa gerst er ekkert af þeim línum sem hafa í raun og veru verið umdeildar , heldur eru þetta staðir sem fyrirtæki hafa ekki staðið sig í þjónustu við . “ Vilja raflínur í jörð Hún segir Landvernd hafa bent á kosti þess að leggja raflínur í jörð . „ Við höfum bent á það árum saman . Landsnet hefur bara núna á allra síðustu árum tekið það til greina . Við höfum farið í mjög mikla vinnu til að fá Landsnet og önnur raforkufyrirtæki til að skoða það yfir höfuð . Þau segja að jarðstrengir séu svo dýrir og komi ekki til greina . Við ætlum að þakka okkur pínulítið fyrir það að Landsnet er farið að skoða jarðstrengi fyrir alvöru . “ Landvernd hafi einungis farið í málaferli vegna raflína sem eiga að þjónusta stóriðju , þar á meðal vegna Bakkalínu og á Suðurnesjum . Umhverfismál þjóðaröryggismál Samtökin myndu mótmæla því harðlega ef gengið yrði kærurétt varðandi lagningu raflína , rétturinn standi ekki í vegi fyrir innviðauppbyggingu . Landvernd setji raunverulegt þjóðaröryggi ofar umhverfismálum . „ Ef um raunverulegt þjóðaröryggi er að ræða er það eitthvað sem þarf að skoða heildstætt . Landsnet fór út í kringum ársfund sinn á þessu ári að rafmagnsskortur væri yfirvofandi í landinu og þetta væri þjóðaröryggismál . Þegar við erum að horfa á að 80 prósent af því rafmagni sem við erum að framleiða á Íslandi fer til stóriðju þá er þetta algjörlega út í hött að vera tala um þjóðaröryggismál út af rafmagnsskorti þegar við erum að selja alla raforkuna okkar til erlendra stórfyrirtækja . Eins og ástandið er í heiminum í dag , þá eru umhverfismál þjóðaröryggismál . “ Ráðherrar segja ljóst að tjónið á Norðurlandi sé mikið og forgangsraða þurfi kerfinu svo þjóðaröryggi vegi þyngra heldur en hagsmunir einstaklinga til að tryggja innviði landsins . Þetta sögðu ráðherrarnir eftir að hafa kynnt sér aðstæður í dag .